jkorsvik/nowiki_second_scrape_merged huggingface dataset:
Columbus (Mississippi)

Columbus er en by og administrasjonssenter i Lowndes County i østlige Mississippi, USA. Byen har 25 944 innbyggere (2000). Byen ligger på østbredden av Tombigbee River og er første gang nevnt i nedtegnelsene til Hernando de Soto, som krysset elva på jakt etter El Dorado. Den første handelsstasjonen ble etablert her i 1783.
Columbus har vært hjemby for Columbus Air Force Base (CAFB) siden andre verdenskrig. Basen var grunnlagt som et flygertreningssenter. I 1950- og 1960-årene var basen også Strategic Air Command (SAC), noe som gjorde at den var på lista over aktuelle mål for rakettangrep fra Sovjetunionen. Basen blir vurdert som den eneste av USAs fire treningssentre for flygere hvor det kan forventes bra forhold for flyging, likevel har den vært vurdert nedlagt.
Midt på 1900-tallet hadde Columbus en rekke industribedrifter for madrasser, møbler og tekstil, men også verdens største toalettseteprodusent. De fleste av disse var ikke lenger i drift ved årtusenskiftet, men i tilknytning til byens sivile flyplass, Golden Triangle Regional Airport, har American Eurocopter bygget et anlegg. Aurora Flight Sciences plenlegger også å etablere seg her.
Columbus er fødestedet for skuespillforfatteren Tennessee Williams, forfatter av Cat on a Hot Tin Roof and A Streetcar Named Desire. Hans barndomshjem er nå velkomstsenter for byen (300 Main St., Columbus).


== Eksterne lenker ==
(en) Offisielt nettsted 
(en) Columbus, Mississippi – kategori av bilder, video eller lyd på Commons
Moderne femkamp under Sommer-OL 1952

Moderne femkamp under Sommer-OL 1952. Moderne femkamp var med som olympisk øvelse for åttende gang 1952 i Helsingfors. For første gang var også lagkonkurranse med på programmet.    


== Medaljer ==


== Medaljørene ==


=== Individuelt ===


=== Lag ===


== Resultat ==


== Eksterne lenker ==
Resultater og profilside Arkivert 29. desember 2008 hos Wayback Machine. på sports-reference.com
FlyMe

FlyMe var et svensk lavprisflyselskap med hovedkontor i Göteborg. Selskapet hadde 104 ansatte, som alle mistet jobben da driften ble lagt ned i mars 2007 etter at styret hadde begjært selskapet konkurs.
FlyMe Sweden var datterselskap av FlyMe Europe AB.
Ifølge konkursforhandleren Lars-Ivar Sundberg finnes det planer om å gjenopplive FlyMe Sweden. En sammenslutning av bedrifter fra Vest- og Sør-Sverige kan være forberedt på å investere i selskapet.


== Destinasjoner ==
INNENRIKS SVERIGE

Stockholm – Malmö
Stockholm – Göteborg
Stockholm – LuleåUTENRIKS SVERIGE

Stockholm, Göteborg, Malmö – Alicante
Göteborg – Aten
Göteborg – Barcelona
Göteborg, Malmö – Bologna
Göteborg – Kreta
Göteborg – London
Göteborg – Málaga
Stockholm, Göteborg, Malmö – Nice
Göteborg – Mallorca
Göteborg – Paris
Göteborg – Praha
Göteborg – Rhodos
Stockholm, Göteborg – Roma


== Flyflåte ==
Flyflåten hos FlyMe bestod av fem Boeing 737-300 og én Boeing 737-500.


== Referanser ==


== Eksterne lenker ==
FlyMe
SHOUTcast

SHOUTcast er et freeware-program for å sende nettradio, utviklet av Nullsoft. SHOUTcast kan sende MP3- eller AAC-kodet innhold over transportprotokollen http. Serverprogrammer finnes for Windows, FreeBSD, GNU/Linux, Mac OS X og Solaris


== Se også ==
IceCast


== Eksterne lenker ==
Offisielt nettsted 
(en) SHOUTcast – kategori av bilder, video eller lyd på Commons
Ponni

Ponni er betegnelse på en småvokst hestetype med en mankehøyde på opp til 148 cm. Ponnier deles inn i kategoriene 1-4, hvor kategori 1 er de høyeste.
Det finnes mange ulike ponniraser, og noen av de mest kjente er de britiske shetlandsponni, new forest-ponni, welsh-ponni og sportsponni. En norsk ponnirase er nordlandshest (også kalt lyngshest). Det finnes egne konkurranser kun for ponnier der rytteren ikke kan fylle mer enn 16 år samme år.

Kategori 1: 140,5 cm – 148 cm
Kategori 2: 130 cm – 140 cm
Kategori 3: 107 cm – 130 cm
Kategori 4: <107 cmPå Øvrevoll Galoppbane arrangeres ponnigalopp for alle typer ponnier.


== Ponniraser ==
Listen nedenfor er på ingen måter fullstendig.

Amerikansk shetlandsponni
Australian pony
Kaspisk hest
Connemara
Dalesponni
Dartmoorponni
Dülmenponni
Exmoor ponni
Falabella
Fell ponni
Gotlandsruss
Hackney ponni
Heckhest
Highlandponni
Islandshest
Konik
New Forest-ponni
Pony of the Americas
Shetlandsponni
Welsh mountain ponni (seksjon A)
Welsh ponni (seksjon B)
Welsh ponni av Cob type (seksjon C)
Welsh Cob (seksjon D)
Hucul
Quarter ponni


== Eksterne lenker ==
Nettsted for Norsk Ponniavlsforening
Sakkyndig

En sakkyndig er en person som har spesielle fagkunnskaper om et spesielt emne. Begrepet er særlig brukt i situasjoner der en person gir råd innenfor sitt ekspertiseområde overfor ulike myndigheter eller tredjeparter. En sakkyndig kan ha bakgrunn innen et hvilket som helst spørsmål som skal belyses.


== Sakkyndige i retten ==
Mest vanlig er betegnelsen brukt i juridisk forstand, om en person som oppnevnes av retten for å avgi en sakkyndig uttalelse om et forhold i en sak som rettens medlemmer forøvrig ikke kan forventes å ha tilstrekkelige kunnskaper om.
Tidligere var det slik at dersom et forhold trengte sakkyndig belysning, oppnevnte retten normalt to sakkyndige, dersom partene ikke var enige om at én var tilstrekkelig. Fra 1995 oppnevner retten imidlertid normalt bare én sakkyndig, med mindre retten finner at saken krever to eller flere sakkyndige.
Regler om rettens sakkyndige finnes i tvistemålslovens kapitel 18 og straffeprosesslovens kapitel 11. Sakkyndige har krav på økonomisk godtgjørelse fra det offentlige, som fastsettes av retten. I tillegg har sakkyndige i straffesaker rett til å overvære hele rettssaken, i motsetning til vitner.Partene i straffesaker (påtalemyndigheten og siktede) kan også benytte seg av sakkyndige som ikke er oppnevnt av retten. Disse kan avhøres i retten som «sakkyndige vitner», men også disse med rett til å være til stede under hele rettssaken.


=== Kritikk av praksis ===
Det har i flere strafferettssaker blitt reist kritikk av praksisen med at retten oppnevner de samme sakkyndige som påtalemyndigheten har støttet seg til under etterforskningen. Kritikken har gått på at en slik praksis kan føre til justismord. Senest i Moen-saken, der undersøkelseskommisjonen konkluderer med at påtalemyndighetens sakkyndige bør ansses som inhabile som rettsoppnevnte sakkyndige.


== Fagbakgrunn ==
Sakkyndige kan ha den bakgrunn som retten vurderer som relevant for spørsmålet som skal belyses. I drapssaker og andre alvorlige straffesaker der den tiltaltes psykiske tilstand har vært et tema har tradisjonelt særlig psykiatere vært brukt som sakkyndige; i moderne tid brukes ofte psykiatere eller psykologer som sakkyndige i drapssaker eller i sivile saker der barn er involvert f.eks. ved barnefordeling og i barnevernssaker. Andre leger brukes gjerne som sakkyndige i saker som gjelder en vurdering av skade eller sykdom, eksempelvis i forbindelse med visse straffesaker, forsikringssaker, trygdesaker eller lignende. Sakkyndige kan også ha bakgrunn fra helt andre felt; f.eks. kan ingeniører være sakkyndige i forskjellige typer saker som involverer bygninger eller konstruksjoner, geologer i saker som gjelder grunnforhold, biologer i saker som involverer miljøvern eller dyreliv, og veterinærer i saker som gjelder dyr. I f.eks. Treholt-saken var det oppnevnt offiserer, diplomater og forskere innen internasjonale relasjoner og nasjonal sikkerhet som sakkyndige.


== Referanser ==


== Se også ==
Bjugn-saken
Justismord


== Eksterne lenker ==
Straffeprosesslovens kapitel 11
Tvistemålslovens kapitel 18
Warfog

Krigsinvalideforbundet Warfog var en norsk interesseorganisasjon for personer som har blitt påført skader etter arbeidsinnsats primært i krigssoner, men også annen skarp, offentlig tjeneste.
Organisasjonens hovedmål var å hjelpe personer som hadde utviklet posttraumatisk stresslidelse (PTSD) og/eller andre psykiske skader som følge av traumatiske opplevelser under tjenesten.
Organisasjonen var en ressurs for alle som på en eller annen måte var berørt av problemstillinger knyttet til mentale skader som følge av offentlig tjeneste samt heve kunnskap om psykiske traumer. 
Warfog startet sin virksomhet i 2002 som et uformelt frivillig nettverk av og for skadde soldater fra blant annet FN- og NATO-tjeneste. Nettverket inkluderte også pårørende, samt mange støttemedlemmer. Organisasjonen favnet i tillegg også andre yrkesgrupper, men valgte å beholde «Warfog» som navn på sin organisasjon og nettbaserte forum. Warfog benyttet prinsipielt ikke betegnelsen «veteran» på sine medlemmer da de mener dette ordet har feil konotasjoner.
Warfog var, og arbeidet, hele tiden uavhengig i forhold til Forsvaret, andre statlige etater og organisasjoner, men samarbeidet allikevel ofte med disse. Organisasjonen ble drevet på frivillig og ikke-kommersielt grunnlag. 
Warfog ble fra 31.desember 2012 lagt ned som organisasjon. Nettverket og Warfog forum eksisterer imidlertid ennå.
Den nettbaserte avisen Krigsinvaliden er også et biprodukt av organisasjonen, og stadig i drift.


== Eksterne lenker ==
Warfogs debattforum (tidligere nettsted)
Krigsinvaliden
Régine Cavagnoud

Régine Cavagnoud (født 27. juni 1970 i Thônes, død 31. oktober 2001 i Innsbruck) var en fransk alpinist.


== Karriere ==
Cavagnoud største suksess var seieren i super-G under VM 2001, og sammenlagtseieren i super-G i verdenscupen samme år.
Hun omkom under en treningsulykke i 2001.


== Resultater i verdenscupen i alpint ==


=== Enkeltseire ===


=== Sammenlagtplasseringer ===


== Referanser ==


== Eksterne lenker ==
(de) Régine Cavagnoud – Munzinger Sportsarchiv 
(en) Régine Cavagnoud – Olympedia 
(en) Régine Cavagnoud – Sports-Reference (OL-resultater – arkivert) 
(en) Régine Cavagnoud – FIS (alpint) 
(en) Régine Cavagnoud – ski-db.com
Tricia Boutté

Tricia Boutté-Langlo (født 31. august 1968 i New Orleans) er en amerikansk vokalist som hovedsakelig synger jazz, soul og funk. I Norge er hun kjent for å ha deltatt i flere samarbeidsprosjekter med norske musikere.
Hun er niese av jazzvokalistene Lillian Boutté og John Boutté. Hun er bosatt i New Orleans, der hun siden 1984 har spilt med en rekke av byens orkestre, og er kanskje mest kjent for å ha ledet reggae-bandet «Cool Riddims & Sista Teedy» fra 1995 til 2000. Med dette bandet ga hun i 1998 ut albumet Pledge to my People, som fikk flere utmerkelser. Etter denne plateutgivelsen ble Tricia Boutté-Langlo selv kåret til «Årets utøver» i hjembyen. Hun har spilt med flere av verdens ledende jazzmusikere, som Fats Domino og Harry Connick, og med Ytre Suløens Jassensemble og Lionel Batiste. Sammen med Ytre Suløens Jassensemble ga hun ut platen Way down yonder i 2002, og turnerte med dem i 2002, 2003, 2006 og 2011. Hun har også spilt med Dixi og Kari Bremnes, og sang i 2010 sammen med gruppa Gumbo på Kongsberg Jazzfestival. 
Tricia Boutté-Langlo fikk mye medieomtale etter at Orkanen Katrina hadde rasert store deler av New Orleans i 2005. Boutté-Langlo og familien mistet alt de eide i denne naturkatastrofen.
Per 2019 er hun gift med Per Tore Langlo og bosatt i Langevåg i Sula kommune.


== Referanser ==


== Eksterne lenker ==
Tricia Bouttés hjemmeside
Tricia Bouttés blogg
Anssi Koivuranta

Anssi Koivuranta (født 3. juli 1988 i Kuusamo) er en tidligere finsk kombinertløper, nå skihopper. Han måtte gi seg med kombinert på grunn av ryggproblemer, men har ikke utelukket å vende tilbake til kombinertsporten.
Han debuterte i verdenscupen bare 15 år gammel i mars 2004. Senere samme sesong fikk han en bronsemedalje i junior-VM i Stryn. I desember 2004 fikk han sin første plassering blant de ti beste i verdenscupen. I januar 2005 oppnådde han en tredjeplass i Sapporo, og stod for første gang på seierspallen.
Under OL 2006 i Torino var Koivuranta med på å ta bronse for Finland i lagkonkurransen. Året etter, under VM 2007 i Sapporo, opplevde han sitt hittil beste mesterskap med gull i lagkonkurransen og bronse i normalprogrammet. Senere i sesongen ble han juniorverdensmester.
I starten av sesongen 2008/09 oppnådde Koivuranta flere sterke resultater. Han vant sine to første verdenscuprenn (i Kuusamo og Trondheim), og etter fire konkurranser ledet han verdenscupen sammenlagt foran Magnus Moan og Ronny Ackermann. Han vant verdenscupen sammenlagt.
Etter at han ble spesialhopper i sesongen 2010/11 har han en 1.-plass fra Innsbruck som sin beste verdenscupplassering.
Koivuranta vant sitt første verdenscuprenn i spesielt hopp i Innsbruck 4. januar 2014.


== Referanser ==


== Eksterne lenker ==
(fi) Offisielt nettsted 
(en) Anssi Koivuranta – kategori av bilder, video eller lyd på Commons 
(de) Anssi Koivuranta – Munzinger Sportsarchiv 
(en) Anssi Koivuranta – Olympics.com 
(en) Anssi Koivuranta – Olympic.org 
(en) Anssi Koivuranta – Olympedia 
(en) Anssi Koivuranta – Sports-Reference (OL-resultater – arkivert) 
(en) Anssi Koivuranta – FIS (kombinert) 
(en) Anssi Koivuranta – FIS (skihopping)
We’re a Happy Family

We're a Happy Family er et tributealbum til The Ramones fra 2003. Produsert av Rob Zombie og Johnny Ramone. 


== Sporliste ==
«Havana Affair» – Red Hot Chili Peppers
«Blitzkrieg Bop» – Rob Zombie
«I Believe in Miracles» – Eddie Vedder & Zeke
«53rd & 3rd» – Metallica
«Beat on the Brat» – U2
«Do You Remember Rock 'N' Roll Radio» – Kiss
«The KKK Took My Baby Away» – Marilyn Manson
«I Just Wanna Have Something to Do» – Garbage
«Outsider» – Green Day
«Something to Believe In» – The Pretenders
«Sheena Is a Punk Rocker» – Rancid
«I Wanna Be Your Boyfriend» – Pete Yorn
«I Wanna Be Sedated» – The Offspring
«Here Today, Gone Tomorrow» – Rooney
«Return of Jackie & Judy» – Tom Waits
«Daytime Dilemma (Dangers of Love)» – Eddie Vedder & Zeke
«Today Your Love, Tomorrow the World» – John Frusciante


== Eksterne lenker ==
(en) We're a Happy Family på Discogs 
(en) We're a Happy Family på MusicBrainz
Kefir

Kefir er syrnet melk og er en av de eldste surmelkstypene. Den har vært brukt i årtusener. Ordet har opprinnelse fra Kaukasus og betyr behagelig, velsmakende. Kefir og yoghurt stammer fra områdene ved Kaukasus. I Norge lages den vanligvis av kumelk, mens det i Kaukasus blir laget kefir av både av sauemelk og geitemelk. For å sette i gang gjæringsprosessen bruker man kefirkorn.


== Eksterne lenker ==
(en) Kefir – kategori av bilder, video eller lyd på Commons
Ryōhei

Ryōhei (født 27. mars 1983) er en japansk gitarist. Han er tidligere kjent fra Ayabie, og spiller i dag i gruppa Megamasso.
Flekkdelfiner

Flekkdelfiner (Cephalorhynchus), også kalt svart-hvite delfiner, er ei slekt med sørlige delfiner som består av fire arter, som alle hører til i familien tannhvaler og holder til i tempererte strøk sør for Ekvator. Flekkdelfinene utmerker seg med sine storflekkede tegninger.


== Arter ==
Cephalorhynchus (flekkdelfiner)
Cephalorhynchus commersonii (Commersondelfin)
Cephalorhynchus eutropia (Chiledelfin)
Cephalorhynchus heavisidii (Heavisidedelfin, Bengueladelfin)
Cephalorhynchus hectori (Hektordelfin)


== Eksterne lenker ==
(en) flekkdelfiner – oversikt og omtale av artene i WORMS-databasen 
(en) flekkdelfiner i Global Biodiversity Information Facility 
(en) flekkdelfiner hos Fossilworks 
(en) flekkdelfiner hos ITIS 
(en) flekkdelfiner hos NCBI 
(en) Kategori:Cephalorhynchus – bilder, video eller lyd på Wikimedia Commons 
Cephalorhynchus – detaljert informasjon på Wikispecies
Arancón

Arancón er en by som ligger i provinsen Soria i Castilla y León i Spania. I 2006 hadde byen 108 innbyggere.


== Referanser ==


== Eksterne lenker ==
Offisielt nettsted 
(en) Arancón – kategori av bilder, video eller lyd på Commons
Cephalorhynchinae

Cephalorhynchinae var ei tidligere gruppe med delfiner, men gruppen har inngått og er ugyldig.


== Slekter og arter ==
Cephalorhynchinae (gruppe uten navn)
Cephalorhynchus (flekkdelfiner, svart-hvite delfiner)
Cephalorhynchus commersonii (Commersondelfin)
Cephalorhynchus eutropia (Chiledelfin)
Cephalorhynchus heavisidii (Heavisidedelfin, Bengueladelfin)
Cephalorhynchus hectori (Hektordelfin)
Sotalia (søramerikanske deltadelfiner)
Sotalia fluviatilis (Brasildeltadelfin, tucuxi)
Sotalia guianensis (Guyanadelfin, ctero)
Sousa (pukkelryggdelfiner)
Sousa chinensis (kinesisk hvitdelfin)
Sousa teuszii (Kamerundelfin)


== Eksterne lenker ==
(en) Cephalorhynchinae – oversikt og omtale av artene i WORMS-databasen 
(en) Cephalorhynchinae hos Fossilworks 
(en) Cephalorhynchinae hos ITIS
Starnberger See

Starnberger See er en innsjø i Bayern i Tyskland, sørvest for München. Innsjøen er omtrent 20 km lang, og inntil 4,5 km bred. På sitt dypeste er den 127,7 meter. Innsjøen er den fjerde største i Bayern, og er et populært utfartssted og feriested.
Den lille byen Berg ved innsjøens nordøstlige bredd er kjent som stedet hvor kong Ludwig II av Bayern druknet i 1886.
Den tyske kunstneren og forfatteren Lothar-Günther Buchheim etablerte ved Starnberg et stort galleri og museum ved innsjøens bredder.


== Eksterne lenker ==
(en) Starnberger See – kategori av bilder, video eller lyd på Commons 
(en) Starnberger See – galleri av bilder, video eller lyd på Commons
Gjennestad videregående skole

Gjennestad videregående skole er en privat videregående skole som ligger i Stokke i Sandefjord kommune i Vestfold og Telemark fylke. Normisjon eier Gjennestad. Skolen tilbyr 4 ulike yrkesfaglige utdanningsprogram. Den videregående skolen og Gjennestad Drift (tidl. gartnerskole) er organisert som separate bedrifter, men samarbeider tett.
Gjennestad Drift er organisert i følgende avdelinger: veksthus, anleggsgartneravdelingen, husholdningen, FDV (forvaltning, drift og vedlikehold), administrasjonen og hagesenteret. Avdelingene i Gjennestad Drift gjør at Gjennestad videregående skole kan leie undervisning til den praktiske opplæringen i programfagene på skolen. Da får de undervisning av fagarbeidere i avdelingene.  For noen av yrkesfagene skjer mye av den praktiske opplæringen også i samarbeidsbedrifter.
Skolen er en internatskole hvor over halvparten av elevene bor. Skolen har dermed en rekke tilbud utover ordinær skoletid.
Gjennestad ble grunnlagt i 1946, av Olav Lofthaug. Da hetene Gjennestad Hagebruksskole. Lofthaug var også skolens første rektor fram til 1976. Han dokumenterte de første årene gjennom film. Filmen består av to deler.Parken ved skolen ble kåret til Årets grønne park for 2012.
Gjennestad videregående skole bygde det første massivtrehuset med elementer fra en norsk fabrikk med norsk virke. Dette sto ferdig i 2020, og brukes i dag som undervisningsrom, og samt med utleiedel i 2. etasje.


== Utdanningsprogram ==
Vg1 Bygg- og anleggsteknikk

Vg2 Byggteknikk
Vg2 AnleggsgartnerVg1 Helse- og oppvekstfag

Vg2 Barne- og ungdomsarbeiderfag
Vg2 HelsearbeiderfagVg1 Naturbruk

Vg2 Anleggsgartner og idrettsanleggfag
Vg2 Landbruk og gartnernæringVg1 Salg, service og reiseliv

Vg2 Salg og reiselivVg3 Påbygging til generell studiekompetanse.


== Referanser ==


== Eksterne lenker ==
Offisielt nettsted 
Gjennestad 1946-1976; del 1, del 2
Grindhvaler og melonhodedelfiner

Grindhvaler og melonhodedelfiner (Globicephalinae) er en gruppe delfiner som består av seks arter fordelt i fem slekter. Gruppen tilhører tannhvalene.


== Slekter og arter ==
Globicephalinae (grindhvaler og melonhodedelfiner)
Globicephala (grindhvaler)
Globicephala macrorhynchus (kortfinnegrindhval)
Globicephala melas / Globicephala melaena (grindhval)
Grampus
Grampus griseus (arrdelfin)
Peponocephala
Peponocephala electra (melonhodedelfin)
Feresa
Feresa attenuata (dvergspekkhogger)
Orcaella
Orcaella brevirostris (Irrawadydelfin)


== Eksterne lenker ==
(en) Grindhvaler og melonhodedelfiner – oversikt og omtale av artene i WORMS-databasen 
(en) Grindhvaler og melonhodedelfiner i Encyclopedia of Life 
(en) Grindhvaler og melonhodedelfiner i Global Biodiversity Information Facility 
(en) Grindhvaler og melonhodedelfiner hos Fossilworks
Engelbrektopprøret i 1434

Engelbrektopprøret i 1434 var et opprør sommeren 1434 med utgangspunkt i Bergslagen og Dalarna til resten av Sverige. Opprøret begynte som et bondeopprør blant bergverksarbeiderne i Dalarna, de såkalte «bergmennene», og ble ledet av lavadelsmannen Engelbrekt Engelbrektsson. 
Det var flere grunner til bondeoppstanden i Sverige. For det første var mange av bøndene misfornøyde med de høye skattene man måtte betale til kronen som en følge av krigen mellom kong Erik av Pommern og Hansaforbundet. Fogdene på landsbygda var ansvarlige for å kreve inn kongens skatter, og ble raskt svært upopulære. Disse var ofte utlendinger som hadde lite kunnskap om lokal lov og skikk, og fór hardt fram mot lokalbefolkninga under skatteinnkrevingen.Krigen førte også til en boikott fra hansaen mot unionen. Dette satte en stopper for eksporten av kobber og jern fra Dalarna, og var nok også en del av grunnen til at opprøret begynte nettopp blant bergmennene fra Dalarna.


== Litteratur ==
Engelbrekts gravskrift. Stockholm. 1946. 
Om Engelbrekt Engelbrektsson och betydelsen af hans verk. Stockholm: F. & G. Beijers Bokf.-aktb. 1893. 
Engelbrekt Engelbrektsson : frihetshjälten och hur hans minne blivit vårdat. Norberg. 1951. 
Frihetshjälten : Engelbrekt Engelbrektssons sällsamma saga berättad för ungdom. Stockholm: Harrier. 1944. 
Engelbrekt Engelbrektsson och 1430-talets svenska uppror. Stockholm: Norstedt. 1984. ISBN 91-1-843212-3. 
Bilder av Engelbrekt : en fotspårsguide. Norberg: Norbergs kommun. 2008. ISBN 9789197117739. 
Till 500-årsminnet av Engelbrekts fosterländska gärning d. 27 maj 1935. Stockholm. 1935. 
Engelbrekt. Stockholm: Geber. 1915. 
Engelbrekt. Stockholm: Seligmann. 1882. 
Lefnadsteckning öfwer Engelbrecht Engelbrechtsson. Stockholm. 1875.
Melsom videregående skole

Melsom videregående skole ligger i tettstedet Melsomvik i Sandefjord kommune i Vestfold, mellom Tønsberg og Sandefjord. Skoleåret 2012/13 hadde skolen om lag 300 elever. Skolen tilbyr programområdene medier og kommunikasjon, naturbruk med heste- og hovslagerfag og landbruk samt studiespesialiserende utdanningsprogram i kombinasjon med toppidrett hest med sprangridning, trav og dressur (dressur fra skoleåret 2013). Skolen har et av landets største hesteanlegg med 2 ridehaller med internasjonale mål, 2 ridebaner, 4 staller med plass til 92 hester, langstrekke for trav og ridestier. Skolen tilbyr også internatplass for opptil 70 elever.
Melsom gård er skilt ut som egen enhet under rektor og forvalter om lag 2000 dekar skog og innmark. Melsom gård driver melkeproduksjon i moderne driftsanlegg reist i 2012.


== Linjer ==
Disse linjene finnes på skolen:

Naturbruk
Medier og kommunikasjon
Studiespesialisering
Toppidrett hest (sprangridning, trav, dressur)


== Eksterne lenker ==
Melsom videregående skoles hjemmesider
Ydstebøhavn

Ydstebøhavn (også brukt Ystabøhamn) er et tettsted og administrasjonssenteret i Kvitsøy kommune i Rogaland. Tettstedet har 365 innbyggere per 1. januar 2022. Her ligger også blant annet matbutikk, sykehjem, bibliotek, Hummermuseet og Kvitsøy fyr.


== Referanser ==
Dr. Nick Riviera

Dr. Nick Riviera (originalstemme: Hank Azaria) er en figur fra TV-serien Simpsons, som er av latinsk opprinnelse. Dr. Nick er en "doktor", men det kan sies at han er en kvakksalver (selv påstår han at han er en like god lege som Dr. Hibbert).
Dr. Nick Riviera sin debut på Simpsons var i episoden "Bart gets hit by a car". Nesten hver gang Dr. Nick opptrer, så sier han sin standardfrase: "Hi Everybody!", før alle rundt han svarer "Hi Dr. Nick!". Nick Riviera er 33 år gammel, jobber på en egen klinikk med telefonnummeret 555-NICK. Han dukker ofte opp på forskjellige reklamer, hvor han tilbyr alle mulige slags bisarre medisinske operasjoner, eller han støtter tvilsomme enheter - som han ofte har funnet opp selv.